erhwenkuo/poetry-chinese-zhtw huggingface dataset:
折楊柳
作者：魚玄機（唐）

朝朝送別泣花鈿，折盡春風楊柳煙。願得西山無樹木，免教人作淚懸懸。
句
作者：魚玄機（唐）

焚香登玉壇，端簡禮金闕。明月照幽隙，清風開短襟。綺陌春望遠，瑤徽春興多。殷勤不得語，紅淚一雙流。雲情自鬱爭同夢，仙貌長芳又勝花。
上浙東元相
作者：章孝標（唐）

婺女星邊喜氣頻，越王臺上坐詩人。雪晴山水勾留客，何言禹跡無人繼，萬頃湖田又斬新。
贈茅山高拾遺蔓
作者：章孝標（唐）

人皆貪祿利，白首更營營。若見無為理，兼忘不朽名。幽禽窺飯下，好藥入籬生。夢覺幽泉滴，應疑禁漏聲。
次韻和光祿錢卿二首
作者：章孝標（唐）

大隱嚴城內，閑門向水開。扇風知暑退，樹影覺秋來。望遠雲生海，行稀砌長苔。廢興今古事，何必歎池灰。閑論憂王室，愁眉仗酒開。方嗟三覆役，又喜四愁來。晨起螢穿竹，晡餐鳥下苔。同期陽月至，靈室祝葭灰。
贈廬山錢卿
作者：章孝標（唐）

象魏抽簪早，匡廬築室牢。宦情歸去薄，天爵隱來高。篋有新徵詔，囊餘舊縕袍。何如舍麋鹿，明主仰風騷。
山中送進士劉蟾赴舉
作者：章孝標（唐）

去住跡雖異，愛憎情不同。因君向帝裡，使我厭山中。故友多朝客，新文盡國風。藝精心更苦，何患不成功。
送進士陳嶢往睦州謁馮郎中
作者：章孝標（唐）

孤帆幾日程，投刺水邊城。倚棹逢春老，登筵見月生。飲酣杯有浪，棋散漏無聲。太守憐才者，從容禮不輕。
豐城劍池即事
作者：章孝標（唐）

神物不復見，小池空在茲。因嫌沖鬥夜，未是偃戈時。岸古魚藏穴，蒲凋翠立危。吾皇別有劍，何必鑄金為。
詠弓
作者：章孝標（唐）

較量武藝論勳庸，曾發將軍箭落鴻。握內從誇彎似月，得病自從杯裡後，至今形狀怕相逢。
送無相禪師入關
作者：章孝標（唐）

九衢車馬塵，不染了空人。暫舍中峰雪，應看內殿春。齋心無外事，定力見前身。聖主方崇教，深宜謁紫宸。
贈匡山道者
作者：章孝標（唐）

嘗聞一粒功，足以反衰容。方寸如不達，此生安可逢。寄書時態盡，憶語道情濃。爭得攜巾屨，同歸鳥外峰。
道者與金丹開合已失，因為二首，再有投擲
作者：章孝標（唐）

木鑽鑽磐石，辛勤四十年。一朝才見物，五色互呈妍。七魄憎陽盛，三彭惡命延。被他迷失卻，歎息只潸然。陰陽曾作炭，造化亦分功。減自青囊裡，收安玉閤中。凡材難度世，神物自歸空。惆悵流年速，看成白首翁。
思越州山水寄朱慶餘
作者：章孝標（唐）

窗戶潮頭雪，雲霞鏡裡天。島桐秋送雨，江艇暮搖煙。藕折蓮芽脆，茶挑茗眼鮮。還將歐冶劍，更淬若耶泉。
蜀中上王尚書
作者：章孝標（唐）

梓桐花幕碧雲浮，天許文星寄上頭。武略劍峰環相府，自古名高閑不得，肯容王粲賦登樓。
贈陸鬯浙西進詩除官
作者：章孝標（唐）

帝城雲物得陽春，水國煙花失主人。昨日天風吹樂府，六宮絲管一時新。
古行宮
作者：章孝標（唐）

瓦煙疏冷古行宮，寂寞朱門反鎖空。殘粉水銀流砌下，天子時清不巡幸，只應鸞鳳集梧桐。
題上皇觀
作者：章孝標（唐）

煙霞星蓋七星壇，想像先朝駐禁鑾。輦路已平栽藥地，翻感惠休並李郭，劍門空處望長安。
鷹
作者：章孝標（唐）

星眸未放瞥秋毫，頻掣金鈴試雪毛。會使老拳供口腹，可惜忍饑寒日暮，向人鵮斷碧絲絛。
方山寺松下泉
作者：章孝標（唐）

石脈綻寒光，松根噴曉霜。注瓶雲母滑，漱齒茯苓香。野客偷煎茗，山僧惜淨床。三禪不要問，孤月在中央。
瀑布
作者：章孝標（唐）

秋河溢長空，天灑萬丈布。深雷隱雲壑，孤電掛巖樹。滄溟曉噴寒，碧落晴蕩素。非趨下流急，熱使不得住。
送張使君赴饒州
作者：章孝標（唐）

饒陽因富得州名，不獨農桑別有營。日暖提筐依茗樹，太守能詩兼愛靜，西樓見月幾篇成。
和滕邁先輩傷馬
作者：章孝標（唐）

浮雲變化失龍兒，始憶嘶風噴沫時。蹄想塵中翻碧玉，今日櫪前興一歎，不關行李乏金羈。
省試騏驥長鳴
作者：章孝標（唐）

有馬骨堪驚，無人眼暫明。力窮吳阪峻，嘶苦朔風生。逐逐懷良禦，蕭蕭顧樂鳴。瑤池期弄影，天路擬飛聲。皎月誰知種，浮雲莫問程。鹽車今願脫，千里為君行。
鯉魚
作者：章孝標（唐）

眼似真珠鱗似金，時時動浪出還沈。河中得上龍門去，不歎江湖歲月深。
饑鷹詞
作者：章孝標（唐）

遙想平原兔正肥，千回礪吻振毛衣。縱令啄解絲絛結，未得人呼不敢飛。
歸燕詞辭工部侍郎
作者：章孝標（唐）

舊壘危巢泥已落，今年故向社前歸。連雲大廈無棲處，更望誰家門戶飛。
歸海上舊居
作者：章孝標（唐）

鄉路繞蒹葭，縈紆出海涯。人衣披蜃氣，馬跡印鹽花。草沒題詩石，潮摧坐釣槎。還歸舊窗裡，凝思向餘霞。
答友人惠牙簪
作者：章孝標（唐）

牙簪不可忘，來處隔炎荒。截得半環月，磨成四寸霜。曉辭梳齒膩，秋入發根涼。好是紗巾下，纖纖錐出囊。
日者
作者：章孝標（唐）

十指中央了五行，說人休咎見前生。我來本乞真訊息，卻怕呵錢卦欲成。
送金可紀歸新羅
作者：章孝標（唐）

登唐科第語唐音，望日初生憶故林。鮫室夜眠陰火冷，想把文章合夷樂，蟠桃花裡醉人參。
聞角
作者：章孝標（唐）

邊秋畫角怨金微，半夜對吹驚賊圍。塞雁繞空秋不下，餘韻嫋空何處盡，戍天寥落曉星稀。
夢鄉
作者：章孝標（唐）

家住吳王舊苑東，屋頭山水勝屏風。尋常夢在秋江上，釣艇遊揚藕葉中。
織綾詞
作者：章孝標（唐）

去年蠶惡綾帛貴，官急無絲織紅淚。殘經脆緯不通梭，瑤臺雪裡鶴張翅，禁苑風前梅折枝。不學鄰家婦慵懶，
諸葛武侯廟
作者：章孝標（唐）

木牛零落陣圖殘，山姥燒錢古柏寒。七縱七擒何處在，茅花櫪葉蓋神壇。
長安秋夜
作者：章孝標（唐）

田家無五行，水旱蔔蛙聲。牛犢乘春放，兒童候暖耕。池塘煙未起，桑柘雨初晴。步晚香醪熟，村村自送迎。
錢塘贈武翊黃
作者：章孝標（唐）

曾將心劍作戈矛，一戰名場造化愁。花錦文章開四面，時伴庾公看海月，好吟詩斷望潮樓。
風不鳴條
作者：章孝標（唐）

旭日懸清景，微風在綠條。入松聲不發，過柳影空搖。長養應潛變，扶疏每暗飄。有林時杳杳，無樹暫蕭蕭。慢逐清煙散，輕和瑞氣饒。豐年知有待，歌詠美唐堯。
貽美人
作者：章孝標（唐）

諸侯帳下慣新妝，皆怯劉家薄媚娘。寶髻巧梳金翡翠，何事不歸巫峽去，故來人世斷人腸。
聞雲中唳鶴
作者：章孝標（唐）

久在青田唳，天高忽暫聞。翩翩縈碧落，嘹唳入重雲。出谷鶯何待，鳴岐鳳欲群。九皋寧足道，此去透絪縕。
柘枝
作者：章孝標（唐）

柘枝初出鼓聲招，花鈿羅衫聳細腰。移步錦靴空綽約，只恐相公看未足，便隨風雨上青霄。
上太皇先生
作者：章孝標（唐）

顥氣貫精神，蒼崖老姓名。煙霞空送景，水木苦無情。劚藥雲根斷，眠花石面平。折鬆開月色，決水放秋聲。顏為忘憂嫩，身緣絕粒輕。圍棋看局勢，對鏡戮妖精。過海量鯨力，歸天算鶴程。露凝鐘乳冷，風定玉簫清。坐覺衣裳古，行疑羽翼生。應憐市朝客，開眼鎖浮榮。
破山水屏風
作者：章孝標（唐）

時人嫌古畫，倚壁不曾收。雨滴膠山斷，風吹絹海秋。殘雲飛屋裡，片水落床頭。尚勝凡花鳥，君能補綴休。
覽楊校書文卷
作者：章孝標（唐）

跪伸霜素剖琅玕，身墮瑤池魄暗寒。紅錦晚開雲母殿，誰有軒轅古銅片，為持相並照妖看。
送陳校書赴蔡州幕
作者：章孝標（唐）

天假縱橫入幕籌，東南頓減一方憂。行齎健筆辭天閣，此行領取從軍樂，莫慮功名不拜侯。
少年行
作者：章孝標（唐）

平明小獵出中軍，異國名香滿袖燻。畫榼倒懸鸚鵡嘴，落日胡姬樓上飲，風吹簫管滿樓聞。
蜀中贈廣上人
作者：章孝標（唐）

曾持麈尾引金根，萬乘前頭草五言。疏講青龍歸禁苑，今日西川無子美，詩風又起浣花村。
和顧校書新開井
作者：章孝標（唐）

霜鍤破桐陰，青絲試淺深。月輪開地脈，鏡面寫天心。碧甃花千片，香泉乳百尋。欲知爭汲引，聽取轆轤音。
遊雲際寺
作者：章孝標（唐）

衫袖拂青冥，推鞍上翠屏。塵埃辭馬尾，城闕入窗櫺。雲領浮名去，鐘撞大夢醒。茫茫山下事，滿眼送流萍。
贈劉寬夫昆季
作者：章孝標（唐）

文聚星辰衣彩霞，問誰兄弟是劉家。雁行雲摻參差翼，曾窮晉漢儒林傳，龍虎雖多未足誇。
贈杭州嚴史君
作者：章孝標（唐）

州青縣白浙河濆，飽向蒼龍闕下聞。鼓角自嚴寒海月，長恐抱轅留不住，九天鴛鷺待成群。
題朱秀城南亭子
作者：章孝標（唐）

朱家亭子象懸匏，階瑩青莎棟剪茆。癭掛眼開欺鴝鵒，土木欲知精潔處，社天歸燕怯安巢。
上西川王尚書
作者：章孝標（唐）

人人入蜀謁文翁，妍醜終須露鏡中。詩景荒涼難道合，下客低頭來又去，暗堆冰炭在深衷。
駱谷行
作者：章孝標（唐）

捫雲嫋棧入青冥，鞿馬鈴騾傍日星。仰踏劍稜梯萬仞，若比爭名求利處，尋思此路卻安寧。
初及第歸酬孟元翊見贈
作者：章孝標（唐）

六年衣破帝城塵，一日天池水脫鱗。未有片言驚後輩，何幸致詩相慰賀，東歸花發杏桃春。
淮南李相公紳席上賦春雪
作者：章孝標（唐）

六出花飛處處飄，粘窗著砌上寒條。朱門到曉難盈尺，儘是三軍喜氣消。
及第後寄廣陵故人
作者：章孝標（唐）

及第全勝十政官，金鞍鍍了出長安。馬頭漸入揚州郭，為報時人洗眼看。
小松
作者：章孝標（唐）

爪葉鱗條龍不盤，梳風幕翠一庭寒。莫言只是人長短，須作浮雲向上看。
宮詞
作者：章孝標（唐）

明日鑾輿欲向東，守宮金翠帶愁紅。九門佳氣已西去，千里花開一夜風。
題杭州樟亭驛
作者：章孝標（唐）

樟亭驛上題詩客，一半尋為山下塵。世事日隨流水去，紅花還似白頭人。
劉侍中宅盤花紫薔薇
作者：章孝標（唐）

真宰偏饒麗景家，當春盤出帶根霞。從開一朵朝衣色，免踏塵埃看雜花。
題東林寺寄江州李員外
作者：章孝標（唐）

山勢稜層入杳冥，寺形高下趁山行。象牙床坐蓮花佛，門前更有清江水，便是潯陽太守廳。
玄都觀栽桃十韻
作者：章孝標（唐）

驅使鬼神功，攢栽萬樹紅。薰香丹鳳闕，妝點紫瓊宮。寶帳重庶日，妖金遍累空。色然燒藥火，影舞步虛風。粉撲青牛過，枝驚白鶴沖。拜星春錦上，服食晚霞中。棋局陰長合，簫聲秘不通。豔陽迷俗客，幽邃失壺公。根柢終磐石，桑麻自轉蓬。求師飽靈藥，他日訪遼東。
僧院小松
作者：章孝標（唐）

拋杉背柏冷僧簾，鎖月梳風出殿簷。還似天臺新雨後，小峰雲外碧尖尖。
春原早望
作者：章孝標（唐）

一忝鄉書薦，長安未得回。年光逐渭水，春色上秦臺。燕掠平蕪去，人沖細雨來。東風生故里，又過幾花開。
西山廣福院
作者：章孝標（唐）

野寺孤峰上，危樓聳翠微。捲簾滄海近，洗缽白雲飛。竹影臨經案，松花點衲衣。日斜登望處，湖畔一僧歸。
遊地肺
作者：章孝標（唐）

市朝擾擾千古，林壑冥冥四賢。黃鶴不歸丹灶，高跡無人更躡，碧峰寥落孤煙。
八月
作者：章孝標（唐）

徙倚仙居繞翠樓，分明宮漏靜兼秋。長安夜夜家家月，幾處笙歌幾處愁。
題紫微山上方
作者：章孝標（唐）

地勢連滄海，山名號紫微。景閑僧坐久，路僻客來稀。峽影雲相照，河流石自圍。塵喧都不到，安得此忘歸。
寄仰山光味長者
作者：齊己（唐）

大仰禪棲處，杉松到頂陰。下來雖有路，歸去每無心。鳥道峰形直，龍湫石影深。徑行誰得見，半夜老猿吟。
貽廬嶽陳沆秀才
作者：齊己（唐）

為儒老雙鬢，勤苦竟何如。四海方磨劍，空山自讀書。石圍泉眼碧，秋落洞門虛。莫慮搜賢僻，徵君舊此居。
邊上
作者：齊己（唐）

漢地從休馬，胡家自牧羊。都來銷帝道，渾不用兵防。草上孤城白，沙翻大漠黃。秋風起邊雁，一一向瀟湘。
蟋蟀
作者：齊己（唐）

聲異蟪蛄聲，聽須是正聽。無風來竹院，有月在莎庭。雖不妨調瑟，多堪伴誦經。誰人向秋夕，為爾欲忘形。
寄西山鄭穀神
作者：齊己（唐）

西望鄭先生，焚修在杳冥。幾番松骨朽，未換鬢根青。石闕涼調瑟，秋壇夜拜星。俗人應撫掌，閑處誦黃庭。
讀參同契
作者：齊己（唐）

堪笑修仙侶，燒金覓大還。不知訊息火，只在寂寥關。鬢白爐中術，魂飛海上山。悲哉五千字，無用在人間。
聞落葉
作者：齊己（唐）

楚樹雪晴後，蕭蕭落晚風。因思故國夜，臨水幾株空。煮茗燒乾脆，行苔踏爛紅。來年未離此，還見碧叢叢。
謝王先輩昆弟遊湘中回各見示新詩
作者：齊己（唐）

瀟湘多勝異，宗社久裴回。兄弟同遊去，幽奇盡採來。只應求妙唱，何以示寒灰。上國攜歸後，唯呈不世才。
寄酬高輦推官
作者：齊己（唐）

道自閑機長，詩從靜境生。不知春豔盡，但覺雅風清。竹膩題幽碧，蕉乾裂脆聲。何當九霄客，重疊記無名。
逢詩僧
作者：齊己（唐）

禪玄無可並，詩妙有何評。五七字中苦，百千年後清。難求方至理，不朽始為名。珍重重相見，忘機話此情。
話道
作者：齊己（唐）

大道多大笑，寂寥何以論。霜楓翻落葉，水鳥啄閑門。服藥還傷性，求珠亦損魂。無端鑿混沌，一死不還源。
謝歐陽侍郎寄示新集
作者：齊己（唐）

宮錦三十段，金梭新織來。殷勤謝君子，迢遞寄寒灰。鸑鷟對鼓舞，神仙雙裴回。誰當巧裁製，披去升瑤臺。
西墅新居
作者：齊己（唐）

漸漸見苔青，疏疏遍地生。閑穿藤屐起，亂踏石階行。野鳥啼幽樹，名僧笑此情。殘陽竹陰裡，老圃打門聲。
酬孫魴
作者：齊己（唐）

幽人還愛雲，才子已從軍。可信鴛鴻侶，更思麋鹿群。新題雖有寄，舊論竟難聞。知己今如此，編聯悉欲焚。
掃地
作者：齊己（唐）

日日掃複灑，不容纖物侵。敢望來客口，道似主人心。蟻過光中少，苔依潤處深。門前亦如此，一徑入疏林。
書匡山隱者壁
作者：齊己（唐）

紅霞青壁底，石室薜蘿垂。應有迷仙者，曾逢採藥時。桃花饒兩頰，松葉淺長髭。直是來城市，何人識得伊。
送幹康禪師入山過夏
作者：齊己（唐）

由來喧滑境，難駐寂寥蹤。逼夏搖孤錫，離城入亂峰。雲門應近寺，石路或穿松。知在棲禪外，題詩寄北宗。
野鴨
作者：齊己（唐）

野鴨殊家鴨，離群忽遠飛。長生緣甚瘦，近死為傷肥。江海遊空闊，池塘啄細微。紅蘭白蘋渚，春暖刷毛衣。
傷秋
作者：齊己（唐）

旦暮餘生在，肌膚十分無。眠寒半榻朽，立月一株枯。夢已隨雙樹，詩猶卻萬夫。名山未歸得，可惜死江湖。
懷東湖寺
作者：齊己（唐）

鐵柱東湖岸，寺高人亦閑。往年曾每日，來此看西山。竹徑青苔合，茶軒白鳥還。而今在天末，欲去已衰顏。
寄峴山願公三首
作者：齊己（唐）

形影更誰親，應懷漆道人。片言酬鑿齒，半偈伏姚秦。榛莽池經燒，蒿萊寺過春。心期重西去，一共吊遺塵。相思恨相遠，至理那時何。道笑忘言甚，詩嫌背俗多。青苔閑閣閉，白日斷人過。獨上西樓望，荊門千萬坡。彼此無訊息，所思江漢遙。轉聞多患難，甚說遠相招。老至何悲歎，生知便寂寥。終期踏松影，攜手虎溪橋。
清夜作
作者：齊己（唐）

不惜白日短，乍容清夜長。坐聞風露滴，吟覺骨毛涼。興寢無諸病，空閒有一床。天明振衣起，苔砌落花香。
贈白處士
作者：齊己（唐）

莘野居何定，浮生知是誰。衣衫同野叟，指趣似禪師。白髮應無也，丹砂久服之。仍聞創行計，春暖向峨嵋。
崔秀才宿話
作者：齊己（唐）

事轉聞多事，心休話苦心。相留明月寺，共憶白雲岑。蘚壁殘蟲韻，霜軒倒竹陰。開門又言別，誰竟慰塵襟。
懷天臺華頂僧
作者：齊己（唐）

華頂危臨海，丹霞裡石橋。曾從國清寺，上看月明潮。好鳥親香火，狂泉噴泬寥。欲歸師智者，頭白路迢迢。
送人赴官
作者：齊己（唐）

年少作初官，還如行路難。兵荒經邑裡，風俗久凋殘。照硯花光淡，漂書柳絮幹。聊應充侍膳，薄俸繼朝餐。
水鶴
作者：齊己（唐）

鴛鴦與鸂鶒，相狎豈慚君。比雪還勝雪，同群亦出群。靜巢孤島月，寒夢九皋雲。歸路分明過，飛鳴即可聞。
湘中感懷
作者：齊己（唐）

漁翁那會我，傲兀葦邊行。亂世難逸跡，乘流擬濯纓。江花紅細碎，沙鳥白分明。向夕題詩處，春風斑竹聲。
九日逢虛中虛受
作者：齊己（唐）

楚後萍臺下，相逢九日時。干戈人事地，荒廢菊花籬。我已多衰病，君猶盡黑髭。皇天安罪得，解語便吟詩。
贈李明府
作者：齊己（唐）

名家宰名邑，將謂屈鋒鋩。直是難蘇俗，能消不下堂。冰痕生硯水，柳影透琴床。何必稱瀟灑，獨為詩酒狂。
暮春久雨作
作者：齊己（唐）

積雨向春陰，冥冥獨院深。已無花落地，空有竹藏禽。簷溜聲何暴，鄰僧影亦沈。誰知力耕者，桑麥最關心。
渚宮莫問詩一十五首
作者：齊己（唐）

莫問疏人事，王侯已任伊。不妨隨野性，還似在山時。靜入無聲樂，狂拋正律詩。自為仍自愛，清淨裡尋思。莫問伊嵇懶，流年已付他。話通時事少，詩著野題多。夢外春桃李，心中舊薜蘿。浮生此不悟，剃發竟如何。莫問休行腳，南方已遍尋。了應須自了，心不是他心。赤水珠何覓，寒山偈莫吟。誰同論此理，杜口少知音。莫問孱愚格，天應只與閑。合居長樹下，那稱眾人間。跡絕為真隱，機忘是大還。終當學支遁，買取個青山。莫問無求意，浮雲喻可知。滿盈如不戒，倚伏更何疑。樂矣賢顏子，窮乎聖仲尼。已過知命歲，休把執行推。莫問閑行趣，春風野水涯。千門無謝女，兩岸有楊花。好鶴曾為客，真龍或作蛇。躊躕自回首，日腳背樓斜。莫問真訊息，中心只自知。清風含笑詠，明月混希夷。壞衲涼天擁，玄文靜夜披。善哉溫伯子，言望至公知。莫問休持缽，從貧乞已疏。侯門叨月俸，齋食剩年儲。簪履三千外，形骸六十餘。舊峰呵練若，松徑接匡廬。莫問依劉跡，金臺又度秋。威儀非上客，譚笑愧諸侯。禮許無拘檢，詩推異輩流。東林未歸得，搖落楚江頭。莫問無機性，甘名百鈍人。一床鋪冷落，長日臥精神。分已疏知舊，詩還得意新。多才碧雲客，時或此相親。莫問關門意，從來寡往還。道應歸淡泊，身合在空閒。四面苔圍綠，孤窗雨灑斑。夢尋何處去，秋色水邊山。莫問□□□，□□逐性情。人間高此道，禪外剩他名。夏□松邊坐，秋光水畔行。更無時忌諱，容易得題成。莫問多山興，晴樓獨憑時。六年滄海寺，一別白蓮池。句早逢名匠，禪曾見祖師。冥搜與真性，清外認揚眉。莫問衰殘質，流光速可悲。寸心修未了，長命欲何為。坐臥身多倦，經行骨漸疲。分明說此苦，珍重竺幹師。莫問野騰騰，勞形已不能。殷勤無上士，珍重有名僧。坐覺心心默，行思步步冰。終歸石房裡，一點夜深燈。
荊州新秋病起雜題一十五首：病起見王化
作者：齊己（唐）

病起見王化，融融古帝鄉。曉煙凝氣紫，晚色作雲黃。四野歌豐稔，千門唱樂康。老身仍未死，猶詠好風光。
荊州新秋病起雜題一十五首：病起見圖畫
作者：齊己（唐）

病起見圖畫，雲門興似饒。衲衣棕笠重，嵩嶽華山遙。命在齋猶赴，刀閑發盡凋。秋光漸輕健，欲去倚江橋。
荊州新秋病起雜題一十五首：病起見苔錢
作者：齊己（唐）

病起見苔錢，規模遍地圓。兒童掃不破，子母自相連。潤屋何曾有，緣牆謾可憐。虛教作銅臭，空使外人傳。
荊州新秋病起雜題一十五首：病起見庭竹
作者：齊己（唐）

病起見庭竹，君應悲我情。何妨甚消瘦，卻稱苦修行。每謝侵床影，時回傍枕聲。秋來漸平復，吟繞骨毛輕。
荊州新秋病起雜題一十五首：病起見生涯
作者：齊己（唐）

病起見生涯，資緣覺甚奢。方袍嫌垢弊，律服變光華。頗愧同諸俗，何嘗異出家。三衣如兩翼，珍重汝寒鴉。
荊州新秋病起雜題一十五首：病起見秋扇
作者：齊己（唐）

病起見秋扇，風前悟感傷。念予當咽絕，得爾致清涼。沙鷺如搖影，汀蓮似綻香。不同婕妤詠，託意怨君王。
荊州新秋病起雜題一十五首：病起見衰葉
作者：齊己（唐）

病起見衰葉，飄然似我身。偶乘風有韻，初落地無塵。縱得紅沾露，爭如綠帶春。因傷此懷抱，聊寄一篇新。
荊州新秋病起雜題一十五首：病起見庭柏
作者：齊己（唐）

病起見庭柏，青青我不任。力扶乾瘦骨，勉對歲寒心。韻謝疏篁合，根容片石侵。衰殘想長壽，時倚就閑吟。
荊州新秋病起雜題一十五首：病起見庭蓮
作者：齊己（唐）

病起見庭蓮，風荷已颯然。開時聞馥鬱，枕上正纏綿。本在滄江闊，移來碧沼圓。卻思香社裡，葉葉漏聲連。
荊州新秋病起雜題一十五首：病起見庭菊
作者：齊己（唐）

病起見庭菊，幾勞栽種工。可能經臥疾，相倚自成叢。翠萼低含露，金英盡亞風。那知予愛爾，不在酒杯中。
荊州新秋病起雜題一十五首：病起見庭石
作者：齊己（唐）

病起見庭石，豈知經夏眠。不能資藥價，空自作苔錢。翠憶藍光底，青思瀑影邊。巖僧應笑我，細碎種階前。
荊州新秋病起雜題一十五首：病起見庭莎
作者：齊己（唐）

病起見庭莎，綠階傍竹多。繞行猶未得，靜聽複如何。蟋蟀幽中響，蟪蛄深處歌。不緣田地窄，剩種任婆娑。
荊州新秋病起雜題一十五首：病起見苔色
作者：齊己（唐）

病起見苔色，凝然陣未枯。淺深圍柱礎，詰曲繞廊廡。碧翠文相間，青黃勢自鋪。為錢虛玷染，畢竟不如無。
荊州新秋病起雜題一十五首：病起見秋月
作者：齊己（唐）

病起見秋月，正當三五時。清光應鑒我，幽思更同誰。惜坐身猶倦，牽吟氣尚羸。明年七十六，約此健相期。
荊州新秋病起雜題一十五首：病起見閑雲
作者：齊己（唐）

病起見閑雲，空中聚又分。滯留堪笑我，舒捲不如君。觸石終無跡，從風或有聞。仙山足鸞鳳，歸去自同群。
夜坐聞雪寄所知
作者：齊己（唐）

初宵飛霰急，竹樹灑幹輕。不是知音者，難教愛此聲。漸淩孤燭白，偏激苦心清。堪笑同文友，忘眠坐到明。
懷洞庭
作者：齊己（唐）

憶過巴陵歲，無人問去留。中宵滿湖月，獨自在僧樓。漁父真閑唱，靈均是謾愁。今來欲長往，誰借木蘭舟。
欲遊龍山鹿苑有作
作者：齊己（唐）

龍山門不遠，鹿苑路非遙。合逐閑身去，何須待客招。年華殘兩鬢，筋骨倦長宵。聞說峰前寺，新修白石橋。
再逢晝公
作者：齊己（唐）

竟陵西別後，遍地起刀兵。彼此無緣著，雲山有處行。久吟難敵句，終忍不求名。年鬢俱如雪，相看眼且明。
送人遊武陵湘中
作者：齊己（唐）

為子歌行樂，西南入武陵。風煙無戰士，賓榻有吟僧。山繞軍城疊，江臨寺閣層。遍尋幽勝了，湘水泛清澄。
酬九經者
作者：齊己（唐）

九經三史學，窮妙又窮微。長白山初出，青雲路欲飛。江僧酬雪句，沙鶴識麻衣。家在黃河北，南來偶未歸。
寄贈集灘二公
作者：齊己（唐）

聞有難名境，因君住更名。軒窗中夜色，風月繞灘聲。客好過無厭，禽幽畫不成。終期一尋去，聊且寄吟情。
夏日作
作者：齊己（唐）

燕雀語相和，風池滿芰荷。可驚成事晚，殊喜得閒多。竹眾涼欺水，苔繁綠勝莎。無慚孤聖代，賦詠有詩歌。
行路難
作者：齊己（唐）

下浸與高盤，不為行路難。是非真險惡，翻覆作峰巒。漆愧同時黑，朱慚巧處丹。令人畏相識，欲畫白雲看。
送玉泉道者回山寺
作者：齊己（唐）

卻憶西峰頂，經行絕愛憎。別來心念念，歸去雪層層。石塢尋春筍，苔龕續夜燈。應悲塵土裡，追逐利名僧。
謝王拾遺見訪兼寄篇什
作者：齊己（唐）

竹裡安禪處，生涯一印灰。經年乞食過，昨日諫臣來。愧把黃梅偈，曾酬白雪才。因令識鳥跡，重疊在蒼苔。
題張氏池亭
作者：齊己（唐）

樹石叢叢別，詩家趣向幽。有時閑客散，始覺細泉流。蝶到琴棋畔，花過島嶼頭。月明紅藕上，應見白龜遊。
送人南遊
作者：齊己（唐）

且聽吟贈遠，君此去蒙州。瘴國頻聞說，邊鴻亦不遊。蠻花藏孔雀，野石亂犀牛。到彼誰相慰，知音有郡侯。
題明公房
作者：齊己（唐）

寺北聞湘浪，窗南見嶽雲。自然高日用，何要出人群。瓦滴殘松雨，香爐匝印文。近年精易道，疑者曉紛紛。
寄顧處士
作者：齊己（唐）

半年離別夢，來往即湖邊。兩幅關山雪，尋常在眼前。項容藏古翠，張藻卷寒煙。藍澱圖花鳥，時人不惜錢。
貽徐生
作者：齊己（唐）

可能東海子，清苦在貧居。掃地無閑客，堆窗有古書。少年猶若此，向老合何如。去歲頻相訪，今來見亦疏。
謝虛中上人晚秋見寄
作者：齊己（唐）

楚外同文在，荊門得信時。幾重相別意，一首晚秋詩。日暮山沈雨，蓮殘水滿池。登樓試南望，為子動歸思。
織婦辭
作者：孟郊（唐）

夫是田中郎，妾是田中女。當年嫁得君，為君秉機杼。筋力日已疲，不息窗下機。如何織紈素，自著藍縷衣。官家榜村路，更索栽桑樹。
古意
作者：孟郊（唐）

蕩子守邊戍，佳人莫相從。去來年月多，苦愁改形容。上山複下山，踏草成古蹤。徒言採蘼蕪，十度一不逢。鑒獨是明月，識志唯寒松。井桃始開花，一見悲萬重。人顏不再春，桃色有再濃。捐氣入空房，無憀乍從容。啟貼理針線，非獨學裁縫。手持未染彩，繡為白芙蓉。芙蓉無染汙，將以表心素。欲寄未歸人，當春無信去。無信反增愁，愁心緣隴頭。願君如隴水，冰鏡水還流。宛宛青絲線，纖纖白玉鉤。玉鉤不虧缺，青絲無斷絕。回還勝雙手，解盡心中結。
折楊柳
作者：孟郊（唐）

楊柳多短枝，短枝多別離。贈遠屢攀折，柔條安得垂。青春有定節，離別無定時。但恐人別促，不怨來遲遲。莫言短枝條，中有長相思。朱顏與綠楊，並在別離期。樓上春風過，風前楊柳歌。枝疏緣別苦，曲怨為年多。花驚燕地雲，葉映楚池波。誰堪別離此，征戍在交河。
和丁助教塞上吟
作者：孟郊（唐）

哭雪複吟雪，廣文丁夫子。江南萬裡寒，曾未及如此。整頓氣候誰，言從生靈始。無令惻隱者，哀哀不能已。
古怨別
作者：孟郊（唐）

颯颯秋風生，愁人怨離別。含情兩相向，欲語氣先咽。心曲千萬端，悲來卻難說。別後唯所思，天涯共明月。
古別曲
作者：孟郊（唐）

山川古今路，縱橫無斷絕。來往天地間，人皆有離別。行衣未束帶，中腸已先結。不用看鏡中，自知生白髮。欲陳去留意，聲向言前咽。愁結填心胸，茫茫若為說。荒郊煙莽蒼，曠野風淒切。處處得相隨，人那不如月。
戲贈陸大夫十二丈
作者：孟郊（唐）

蓮子不可得，荷花生水中。猶勝道傍柳，無事蕩春風。淥萍與荷葉，同此一水中。風吹荷葉在，淥萍西複東。蓮葉未開時，苦心終日卷。春水徒蕩漾，荷花未開展。
勸善吟
作者：孟郊（唐）

瘦郭有志氣，相哀老龍鍾。勸我少吟詩，俗窄難爾容。一口百味別，況在醉會中。四座正當喧，片言何由通。顧餘昧時調，居止多疏慵。見書眼始開，聞樂耳不聰。視聽互相隔，一身且莫同。天疾難自醫，詩癖將何攻。見君如見書，語善千萬重。自悲咄咄感，變作煩惱翁。煩惱不可欺，古劍澀亦雄。知君方少年，少年懷古風。藏書拄屋脊，不惜與凡聾。我願拜少年，師之學崇崇。從他笑為矯，矯善亦可宗。
望夫石
作者：孟郊（唐）

望夫石，夫不來兮江水碧。行人悠悠朝與暮，千年萬年色如故。
寒江吟
作者：孟郊（唐）

冬至日光白，始知陰氣凝。寒江波浪凍，千里無平冰。飛鳥絕高羽，行人皆晏興。荻洲素浩渺，碕岸澌崚嶒。煙舟忽自阻，風帆不相乘。何況異形體，信任為股肱。涉江莫涉淩，得意須得朋。結交非賢良，誰免生愛憎。凍水有再浪，失飛有載騰。一言縱醜詞，萬響無善應。取鑒諒不遠，江水千萬層。何當春風吹，利涉吾道弘。
審交
作者：孟郊（唐）

種樹須擇地，惡土變木根。結交若失人，中道生謗言。君子芳桂性，春榮冬更繁。小人槿花心，朝在夕不存。莫躡冬冰堅，中有潛浪翻。唯當金石交，可以賢達論。
怨別
作者：孟郊（唐）

一別一回老，志士白髮早。在富易為容，居貧難自好。沉憂損性靈，服藥亦枯槁。秋風遊子衣，落日行遠道。君問去何之，賤身難自保。
百憂
作者：孟郊（唐）

萱草女兒花，不解壯士憂。壯士心是劍，為君射鬥牛。朝思除國讎，暮思除國讎。計盡山河畫，意窮草木籌。智士日千慮，愚夫唯四愁。何必在波濤，然後驚沉浮。伯倫心不醉，四皓跡難留。出處各有時，眾議徒啾啾。
路病
作者：孟郊（唐）

病客無主人，艱哉求臥難。飛光赤道路，內火焦肺肝。欲飲井泉竭，欲醫囊用單。稚顏能幾日，壯志忽已殘。人子不言苦，歸書但雲安。愁環在我腸，宛轉終無端。
衰松
作者：孟郊（唐）

近世交道衰，青松落顏色。人心忌孤直，木性隨改易。既摧棲日幹，未展擎天力。終是君子材，還思君子識。
遣興
作者：孟郊（唐）

弦貞五條音，松直百尺心。貞弦含古風，直松淩高岑。浮聲與狂葩，胡為欲相侵。
退居
作者：孟郊（唐）

退身何所食，敗力不能閑。種稻耕白水，負薪斫青山。眾聽喜巴唱，獨醒愁楚顏。日暮靜歸時，幽幽扣松關。
臥病
作者：孟郊（唐）

貧病誠可羞，故床無新裘。春色燒肌膚，時餐苦咽喉。倦寢意矇昧，強言聲幽柔。承顏自俯仰，有淚不敢流。默默寸心中，朝愁續莫愁。
隱士
作者：孟郊（唐）

本末一相返，漂浮不還真。山野多餒士，市井無饑人。虎豹忌當道，糜鹿知藏身。奈何貪競者，日與患害親。顏貌歲歲改，利心朝朝新。孰知富生禍，取富不取貧。寶玉忌出璞，出璞先為塵。松柏忌出山，出山先為薪。君子隱石壁，道書為我鄰。寢興思其義，澹泊味始真。陶公自放歸，尚平去有依。草木擇地生，禽鳥順性飛。青青與冥冥，所保各不違。
獨愁
作者：孟郊（唐）

前日遠別離，昨日生白髮。欲知萬裡情，曉臥半床月。常恐百蟲鳴，使我芳草歇。
春日有感
作者：孟郊（唐）

雨滴草芽出，一日長一日。風吹柳線垂，一枝連一枝。獨有愁人顏，經春如等閒。且持酒滿杯，狂歌狂笑來。
將見故人
作者：孟郊（唐）

故人季夏中，及此百餘日。無日不相思，明鏡改形色。甯知仲冬時，忽有相逢期。振衣起躑躅，赬鯉躍天池。
傷時
作者：孟郊（唐）

常聞貧賤士之常，嗟爾富者莫相笑。男兒得路即榮名，勸人一種種桃李，種亦直須遍天地。一生不愛囑人事，有財有勢即相識，無財無勢同路人。因知世事皆如此，
寓言
作者：孟郊（唐）

誰言碧山曲，不廢青松直。誰言濁水泥，不汙明月色。我有松月心，俗騁風霜力。貞明既如此，摧折安可得。
偶作
作者：孟郊（唐）

利劍不可近，美人不可親。利劍近傷手，美人近傷身。道險不在廣，十步能摧輪。情愛不在多，一夕能傷神。
勸學
作者：孟郊（唐）

擊石乃有火，不擊元無煙。人學始知道，不學非自然。萬事須己運，他得非我賢。青春須早為，豈能長少年。
贈農人
作者：孟郊（唐）

勸爾勤耕田，盈爾倉中粟。勸爾伐桑株，減爾身上服。清霜一委地，萬草色不綠。狂飆一入林，萬葉不著木。青春如不耕，何以自結束。
長安早春
作者：孟郊（唐）

旭日朱樓光，東風不驚塵。公子醉未起，美人爭探春。探春不為桑，探春不為麥。日日出西園，只望花柳色。乃知田家春，不入五侯宅。
罪松
作者：孟郊（唐）

雖為青松姿，霜風何所宜。二月天下樹，綠於青松枝。勿謂賢者喻，勿謂愚者規。伊呂代封爵，夷齊終身饑。彼曲既在斯，我正實在茲。涇流合渭流，清濁各自持。天令設四時，榮衰有常期。榮合隨時榮，衰合隨時衰。天令既不從，甚不敬天時。松乃不臣木，青青獨何為。
感興
作者：孟郊（唐）

拔心草不死，去根柳亦榮。獨有失意人，恍然無力行。昔為連理枝，今為斷弦聲。連理時所重，斷弦今所輕。吾欲進孤舟，三峽水不平。吾欲載車馬，太行路崢嶸。萬物根一氣，如何互相傾。
感懷
作者：孟郊（唐）

秋氣悲萬物，驚風振長道。登高有所思，寒雨傷百草。平生有親愛，零落不相保。五情今已傷，安得自能老。晨登洛陽阪，目極天茫茫。群物歸大化，六龍頹西荒。豺狼日已多，草木日已霜。饑年無遺粟，眾鳥去空場。路傍誰家子，白首離故鄉。含酸望松柏，仰面訴穹蒼。去去勿複道，苦饑形貌傷。徘徊不能寐，耿耿含酸辛。中夜登高樓，憶我舊星辰。四時互遷移，萬物何時春。唯憶首陽路，永謝當時人。長安佳麗地，宮月生蛾眉。陰氣凝萬裡，坐看芳草衰。玉堂有玄鳥，亦以從此辭。傷哉志士歎，故國多遲遲。深宮豈無樂，擾擾複何為。朝見名與利，莫還生是非。姜牙佐周武，世業永巍巍。舉才天道親，首陽誰采薇。去去荒澤遠，落日當西歸。羲和駐其輪，四海借餘暉。極目何蕭索，驚風正離披。鴟鴞鳴高樹，眾鳥相因依。東方有一士，歲暮常苦饑。主人數相問，脈脈今何為。貧賤亦有樂，且願掩柴扉。火雲流素月，三五何明明。光曜侵白日，賢愚迷至精。四時更變化，天道有虧盈。常恐今已沒，須臾還複生。河梁暮相遇，草草不復言。漢家正離亂，王粲別荊蠻。野澤何蕭條，悲風振空山。舉頭是星辰，念我何時還。親愛久別散，形神各離遷。未為生死訣，長在心目間。有鳥東西來，哀鳴過我前。願飛浮雲外，飲啄見青天。
達士
作者：孟郊（唐）

四時如逝水，百川皆東波。青春去不還，白髮鑷更多。達人識元化，變愁為高歌。傾產取一醉，富者奈貧何。君看土中宅，富貴無偏頗。
暮秋感思
作者：孟郊（唐）

西風吹垂楊，條條脆如藕。上有噪日蟬，催人成皓首。亦恐旅步難，何獨朱顏醜。欲慰一時心，莫如千日酒。優哉遵渚鴻，自得養身旨。不啄太倉粟，不飲方塘水。振羽戛浮雲，罝羅任徒爾。
古興
作者：孟郊（唐）

楚血未幹衣，荊虹尚埋輝。痛玉不痛身，抱璞求所歸。
勸友
作者：孟郊（唐）

至白涅不緇，至交淡不疑。人生靜躁殊，莫厭相箴規。膠漆武可接，金蘭文可思。堪嗟無心人，不如松柏枝。
夷門雪贈主人
作者：孟郊（唐）

夷門貧士空吟雪，夷門豪士皆飲酒。酒聲歡閑入雪銷，
堯歌
作者：孟郊（唐）

爾室何不安，爾孝無與齊。一言應對姑，一度為出妻。往轍才晚鐘，還轍及晨雞。往還跡徒新，很戾竟獨迷。娥女無禮數，汙家如糞泥。父母吞聲哭，禽鳥亦為啼。如何天與惡，不得和鳴棲。山色挽心肝，將歸盡日看。村肩籃輿子，野坐白髮官。鶯弄方短短，花明碎攢攢。琉璃堆可掬，琴瑟饒多歡。翠韻仙窈窕，嵐漪出無端。養館洞庭秋，響答虛吹彈。
酬樂天江樓夜吟稹詩，因成三十韻
作者：元稹（唐）

忽見君新句，君吟我舊篇。見當巴徼外，吟在楚江前。思鄙寧通律，聲清遂扣玄。三都時覺重，一顧世稱妍。排韻曾遙答，分題幾共聯。昔憑銀翰寫，今賴玉音宣。布鼓隨椎響，坯泥仰匠圓。鈴因風斷續，珠與調牽綿。阮籍驚長嘯，商陵怨別弦。猿羞啼月峽，鶴讓警秋天。志士潛興感，高僧暫廢禪。興飄滄海動，氣合碧雲連。點綴工微者，吹噓勢特然。休文徒倚檻，彥伯浪回船。伎樂當筵唱，兒童滿巷傳。改張思婦錦，騰躍賈人箋。魏拙虛教出，曹風敢望痊。定遭才子笑，恐賺學生癲。裁什情何厚，飛書信不專。隼猜鴻蓄縮，虎橫犬迍邅。水墨看雖久，瓊瑤喜尚全。才從魚裡得，便向市頭懸。夜置堂東序，朝鋪座右邊。手尋韋欲絕，淚滴紙渾穿。甘蔗銷殘醉，醍醐醒早眠。深藏那遽滅，同詠苦無緣。雅羨詩能聖，終嗟藥未仙。五千誠遠道，四十已中年。暗魄多相夢，衰容每自憐。卒章還慟哭，蚊蚋溢山川。
酬樂天待漏入閣見贈
作者：元稹（唐）

未勘銀臺契，先排浴殿關。沃心因特召，承旨絕常班。颭閃才人袖，嘔鴉軟舉鐶。宮花低作帳，雲從積成山。密視樞機草，偷瞻咫尺顏。恩垂天語近，對久漏聲閑。丹陛曾同立，金鑾恨獨攀。筆無鴻業潤，袍愧紫文殷。河水通天上，瀛州接世間。謫仙名籍在，何不重來還。
酬樂天早春閒遊西湖頗多野趣恨不得與微之同賞因思在越官重事殷鏡湖之遊或恐未暇因成十八韻見寄樂天前篇到時適會予亦宴鏡湖南亭因述目前所睹以成酬答末章亦示暇誠則勢使之然亦欲粗為恬養之贈耳
作者：元稹（唐）

雁思欲回賓，風聲乍變新。各攜紅粉伎，俱伴紫垣人。水面波疑縠，山腰虹似巾。柳條黃大帶，茭葑綠文茵。雪盡才通屐，汀寒未有蘋。向陽偏曬羽，依岸小遊鱗。浦嶼崎嶇到，林園次第巡。墨池憐嗜學，丹井羨登真。雅歎遊方盛，聊非意所親。白頭辭北闕，滄海是東鄰。問俗煩江界，搜畋想渭津。故交音訊少，歸夢往來頻。獨喜同門舊，皆為列郡臣。三刀連地軸，一葦礙車輪。尚阻青天霧，空瞻白玉塵。龍因雕字識，犬為送書馴。勝事無窮境，流年有限身。懶將閒氣力，爭鬥野塘春。
江邊四十韻
作者：元稹（唐）

官借江邊宅，天生地勢坳。欹危饒壞構，迢遞接長郊。怪鵩頻棲息，跳蛙頗混淆。總無籬繳繞，尤怕虎咆哮。停潦魚招獺，空倉鼠敵貓。土虛煩穴蟻，柱朽畏藏蛟。蛇虺吞簷雀，豺狼逐野麃。犬驚狂浩浩，雞亂響嘐嘐。濩落貧甘守，荒涼穢盡包。斷簾飛熠耀，當戶網蠨蛸。曲突翻成沼，行廊卻代庖。橋橫老顛枿，馬病裛芻茭。一一床頭點，連連砌下泡。辱泥疑在絳，避雨想經崤。相顧憂為鱉，誰能複系匏。誓心來利往，卜食過安爻。何計逃昏墊，移文報舊交。棟樑存伐木，苫蓋愧分茅。金管排黃荻，琅玕嫋翠梢。花磚水面鬥，鴛瓦玉聲敲。方礎荊山採，修掾郢匠鉋。隱錐雷震蟄，破竹箭鳴骹。正寢初停午，頻眠欲轉胞。囷圓收薄祿，廚敝備嘉餚。各各人寧宇，雙雙燕賀巢。高門受車轍，華廄稱蒲捎。尺寸皆隨用，毫釐敢浪拋。篾餘籠白鶴，枝剩架青鵁。制榻容筐篚，施關拒鬥筲。欄幹防汲井，密室待持膠。庭草傭工薙，園蔬稚子掊。本圖閑種植，那要擇肥磽。綠柚勤勤數，紅榴個個抄。池清漉螃蟹，瓜蠹拾螌蟊。曬篆看沙鳥，磨刀綻海鮫。羅灰修藥灶，築垛閱弓弰。散誕都由習，童蒙剩懶教。最便陶靜飲，還作解愁嘲。近浦聞歸楫，遙城罷曉鐃。王孫如有問，須為並揮鞘。
春六十韻
作者：元稹（唐）

節應寒灰下，春生返照中。未能消積雪，已漸少回風。迎氣邦經重，齋誠帝念隆。龍驤紫宸北，天壓翠壇東。仙仗搖佳彩，榮光答聖衷。便從威仰座，隨入大羅宮。先到璿淵底，偷穿玳瑁櫳。館娃朝鏡晚，太液曉冰融。撩摘芳情遍，搜求好處終。九霄渾可哥，萬姓尚忡忡。晝漏頻加箭，宵暉欲半弓。驅令三殿出，乞與百蠻同。直自方壺島，斜臨絕漠戎。南巡曖珠樹，西轉麗崆峒。度嶺梅甘坼，潛泉脈暗洪。悠悠鋪塞草，冉冉著江楓。蠶役投筐妾，耘催荷蓧翁。既蒸難發地，仍送懶歸鴻。約略環區宇，殷勤綺鎬灃。華山青黛撲，渭水碧沙蒙。宿露清餘靄，晴煙塞迥空。燕巢才點綴，鶯舌最惺憁。膩粉梨園白，胭脂桃徑紅。鬱金垂嫩柳，罯畫委高籠。地甲門闌大，天開禁掖崇。層臺張舞鳳，閣道架飛虹。麴糵調神化，鵷鸞竭至忠。歌鐘齊錫宴，車服獎庸功。俊造欣時用，閭閻賀歲豐。倡樓妝z8々，農野綠芃芃。貴主驕矜盛，豪家恃賴雄。偏沾打球彩，頻得鑄錢銅。專殺擒楊若，殊恩赦鄧通。女孫新在內，嬰稚近封公。遊衍關心樂，詩書對面聾。盤筵饒異味，音樂斥庸工。酒愛油衣淺，杯誇瑪瑙烘。挑鬟玉釵髻，刺繡寶裝攏。啟齒呈編貝，彈絲動削蔥。醉圓雙媚靨，波溢兩明瞳。但賞歡無極，那知恨亦充。洞房閑窈窕，庭院獨蔥蘢。謝砌縈殘絮，班窗網曙蟲。望夫身化石，為伯首如蓬。顧我沉憂士，騎他老病驄。靜街乘曠蕩，初日接曈曨。飲敗肺常渴，魂驚耳更聰。虛逢好陽豔，其那苦昏懵。黽勉還移步，持疑又省躬。慵將疲悴質，漫走倦羸僮。季月行當暮，良辰坐歎窮。晉悲焚介子，魯願浴沂童。燧改鮮妍火，陰繁晻澹桐。瑞雲低g7々，香雨潤濛濛。藥溉分窠數，籬栽備幼沖。種莎憐見葉，護筍冀成筒。有夢多為蝶，因搜定作熊。漂沉隨壞芥，榮茂委蒼穹。震動風千變，晴和鶴一沖。丁寧搴芳侶，須識未開叢。
月三十韻
作者：元稹（唐）

蓂葉標新朔，霜豪引細輝。白眉驚半隱，虹勢訝全微。涼魄潭空洞，虛弓雁畏威。上弦何汲汲，佳色轉依依。綺幕殘燈斂，妝樓破鏡飛。玲瓏穿竹樹，岑寂思屏幃。坐愛規將合，行看望已幾。絳河冰鑒朗，黃道玉輪巍。迥照偏瓊砌，餘光借粉闈。泛池相皎潔，壓桂共芳菲。的的當歌扇，娟娟透舞衣。殷勤入懷什，懇款墮雲圻。素液傳烘盞，鳴琴薦碧徽。椒房深肅肅，蘭路靄霏霏。翡翠通簾影，琉璃瑩殿扉。西園筵玳瑁，東壁射蛜蝛。老將佔天陣，幽人釣石磯。荷鋤元亮息，回棹子猷歸。迢遞同千里，孤高淨九圍。從星作風雨，配日麗旌旗。麟鬥寧徒設，蠅聲豈浪譏。司存委卿士，新拜出郊畿。今古雖雲極，虧盈不易違。珠胎方夜滿，清露忍朝晞。漸減姮娥面，徐收楚練機。卞疑雕璧碎，潘感竟床稀。捐篋辭班女，潛波蔽虙妃。氛埃誰定滅，蟾兔杳難希。須遣圓明盡，良嗟造化非。如能付刀尺，別為創璿璣。
飲致用神麴酒三十韻
作者：元稹（唐）

七月調神麴，三春釀綠醽。雕鐫荊玉盞，烘透內丘瓶。試滴盤心露，疑添案上螢。滿尊凝止水，祝地落繁星。翻陋瓊漿濁，唯聞石髓馨。冰壺通角簟，金鏡徹雲屏。雪映煙光薄，霜涵霽色泠。蚌珠懸皎皛，桂魄倒瀴溟。晝灑蟬將飲，宵揮鶴誤聆。琉璃驚太白，鐘乳訝微青。詎敢辭濡首，並憐可鑒形。行當遣俗累，便得造禪扃。何憚說千日，甘從過百齡。但令長泛蟻，無複恨漂萍。膽壯還增氣，機忘反自冥。甕眠思畢卓，糟籍憶劉伶。彷彿中聖日，希夷夾大庭。眼前須底物，座右任他銘。刮骨都無痛，如泥未擬停。殘觴猶漠漠，華燭已熒熒。真性臨時見，狂歌半睡聽。喧闐爭意氣，調笑學娉婷。酩酊焉知極，羈離忽暫寧。雞聲催欲曙，蟾影照初醒。咽絕鵑啼竹，蕭撩雁去汀。遙城傳漏箭，鄉寺響風鈴。楚澤一為梗，堯階屢變蓂。醉荒非獨此，愁夢幾曾經。每恥窮途哭，今那客淚零。感君澄醴酒，不遣渭和涇。
感石榴二十韻
作者：元稹（唐）

何年安石國，萬裡貢榴花。迢遞河源道，因依漢使槎。酸辛犯蔥嶺，憔悴涉龍沙。初到摽珍木，多來比亂麻。深拋故園裡，少種貴人家。唯我荊州見，憐君胡地賒。從教當路長，兼恣入簷斜。綠葉裁煙翠，紅英動日華。新簾裙透影，疏牖燭籠紗。委作金爐焰，飄成玉砌瑕。乍驚珠綴密，終誤繡幃奢。琥珀烘梳碎，燕支懶頰塗。風翻一樹火，電轉五雲車。絳帳迎宵日，芙蕖綻早牙。淺深俱隱映，前後各分葩。宿露低蓮臉，朝光借綺霞。暗虹徒繳繞，濯錦莫周遮。俗態能嫌舊，芳姿尚可嘉。非專愛顏色，同恨阻幽遐。滿眼思鄉淚，相嗟亦自嗟。
度門寺
作者：元稹（唐）

北祖三禪地，西山萬樹松。門臨溪一帶，橋映竹千重。翦鑿基階正，包藏景氣濃。諸巖分院宇，雙嶺抱垣墉。舍利開層塔，香爐佔小峰。道場居士置，經藏大師封。太子知栽植，神王守要衝。由旬排講座，丈六寫真容。佛語迦陵說，僧行猛虎從。修羅抬日拒，樓至拔霜鋒。畫井垂枯朽，穿池救噞喁。蕉非難敗壞，槿喻暫豐茸。寶界留遺事，金棺滅去蹤。缽傳烘瑪瑙，石長翠芙蓉。影帳紗全落，繩床土半壅。荒林迷醉象，危壁亞盤龍。行色憐初月，歸程待曉鐘。心源雖了了，塵世苦憧憧。宿蔭高聲懺，齋糧並力舂。他生再來此，還願總相逢。
大雲寺二十韻
作者：元稹（唐）

地勝宜臺殿，山晴離垢氛。現身千佛國，護世四王軍。碧耀高樓瓦，赬飛半壁文。鶴林縈古道，雁塔沒歸雲。幡影中天颺，鐘聲下界聞。攀蘿極峰頂，遊目到江濆。馴鴿閑依綴，調猿靜守群。虎行風捷獵，龍睡氣氛氳。獲稻禪衣卷，燒畬劫火焚。新英蜂採掇，荒草象耕耘。缽付靈童洗，香教善女燻。果枝低罯罯，花雨澤雰雰。示化維摩疾，降魔力士勳。聽經神變見，說偈鳥紛紜。上境光猶在，深溪暗不分。竹籠煙欲暝，松帶日餘曛。真諦成知別，迷心尚有雲。多生沉五蘊，宿習樂三墳。諭鹿車雖設，如蠶緒正棼。且將平等義，還奉聖明君。
和友封題開善寺十韻
作者：元稹（唐）

梁王開佛廟，雲構歲時遙。珠綴飛閑鴿，紅泥落碎椒。燈籠青焰短，香印白灰銷。古匣收遺施，行廊畫本朝。藏經沾雨爛，魔女捧花嬌。亞樹牽藤閣，橫查壓石橋。竹荒新筍細，池淺小魚跳。匠正琉璃瓦，僧鋤芍藥苗。旋蒸茶嫩葉，偏把柳長條。便欲忘歸路，方知隱易招。
懷鐘陵舊遊四首
作者：杜牧（唐）

一謁徵南最少年，虞卿雙璧截肪鮮。歌謠千里春長暖，陸公餘德機雲在，如我酬恩合執鞭。滕閣中春綺席開，柘枝蠻鼓殷晴雷。垂樓萬幕青雲合，連巴控越知何事，珠翠沉檀處處堆。十頃平湖堤柳合，岸秋蘭芷綠纖纖。一宣告月採蓮女，斜輝更落西山影，千步虹橋氣象兼。控壓平江十萬家，秋來江靜鏡新磨。城頭晚鼓雷霆後，昔年行樂穠桃畔，醉與龍沙揀蜀羅。
臺城曲二首
作者：杜牧（唐）

整整複斜斜，隨旗簇晚沙。門外韓擒虎，樓頭張麗華。誰憐容足地，卻羨井中蛙。王頒兵勢急，鼓下坐蠻奴。瀲灩倪塘水，叉牙出骨須。幹蘆一炬火，回首是平蕪。
江上雨寄崔碣
作者：杜牧（唐）

春半平江雨，圓文破蜀羅。聲眠篷底客，寒濕釣來蓑。暗澹遮山遠，空濛著柳多。此時懷舊恨，相望意如何。
罷鐘陵幕吏十三年，來泊湓浦，感舊為詩
作者：杜牧（唐）

青梅雨中熟，檣倚酒旗邊。故國殘春夢，孤舟一褐眠。搖搖遠堤柳，暗暗十程煙。南奏鐘陵道，無因似昔年。
商山麻澗
作者：杜牧（唐）

雲光嵐彩四面合，柔柔垂柳十餘家。雉飛鹿過芳草遠，徵車自念塵土計，惆悵溪邊書細沙。
商山富水驛
作者：杜牧（唐）

益戇由來未覺賢，終須南去吊湘川。當時物議朱雲小，驛名不合輕移改，留警朝天者惕然。
丹水
作者：杜牧（唐）

何事苦縈回，離腸不自裁。恨身隨夢去，春態逐雲來。沈定藍光徹，喧盤粉浪開。翠巖三百尺，誰作子陵臺。
題武關
作者：杜牧（唐）

碧溪留我武關東，一笑懷王跡自窮。鄭袖嬌嬈酣似醉，今日聖神家四海，戍旗長卷夕陽中。
除官赴闕商山道中絕句
作者：杜牧（唐）

水疊鳴珂樹如帳，長楊春殿九門珂。我來惆悵不自決，欲去欲住終如何。
漢江
作者：杜牧（唐）

溶溶漾漾白鷗飛，綠淨春深好染衣。南去北來人自老，夕陽長送釣船歸。
襄陽雪夜感懷
作者：杜牧（唐）

往事起獨念，飄然自不勝。前灘急夜響，密雪映寒燈。的的三年夢，迢迢一線緪。明朝楚山上，莫上最高層。
詠歌聖德，遠懷天寶，因題關亭長句四韻
作者：杜牧（唐）

聖敬文思業太平，海寰天下唱歌行。秋來氣勢洪河壯，君王若悟治安論，安史何人敢弄兵。
途中作
作者：杜牧（唐）

綠樹南陽道，千峰勢遠隨。碧溪風澹態，芳樹雨餘姿。野渡雲初暖，徵人袖半垂。殘花不足醉，行樂是何時。
重到襄陽，哭亡友韋壽朋
作者：杜牧（唐）

故人墳樹立秋風，伯道無兒跡更空。重到笙歌分散地，隔江吹笛月明中。
赤壁
作者：杜牧（唐）

折戟沈沙鐵未銷，自將磨洗認前朝。東風不與周郎便，銅雀春深鎖二喬。
雲夢澤
作者：杜牧（唐）

日旗龍旆想飄揚，一索功高縛楚王。直是超然五湖客，未如終始郭汾陽。
除官行至昭應，聞友人出官因寄
作者：杜牧（唐）

賤子來千里，明公去一麾。可能休涕淚，豈獨感恩知。草木窮秋後，山川落照時。如何望故國，驅馬卻遲遲。
寄浙東韓八評事
作者：杜牧（唐）

一笑五雲溪上舟，跳丸日月十經秋。鬢衰酒減欲誰泥，無窮塵土無聊事，不得清言解不休。
泊秦淮
作者：杜牧（唐）

煙籠寒水月籠沙，夜泊秦淮近酒家。商女不知亡國恨，隔江猶唱後庭花。
秋浦途中
作者：杜牧（唐）

蕭蕭山路窮秋雨，淅淅溪風一岸蒲。為問寒沙新到雁，來時還下杜陵無。
題桃花夫人廟
作者：杜牧（唐）

細腰宮裡露桃新，脈脈無言度幾春。至竟息亡緣底事，可憐金谷墜樓人。
初春有感，寄歙州邢員外
作者：杜牧（唐）

雪漲前溪水，啼聲已繞灘。梅衰未減態，春嫩不禁寒。跡去夢一覺，年來事百般。聞君亦多感，何處倚闌幹。
書懷寄中朝往還
作者：杜牧（唐）

平生自許少塵埃，為吏塵中勢自回。朱紱久慚官借與，霄漢幾多同學伴，可憐頭角盡卿材。
寄崔鈞
作者：杜牧（唐）

緘書報子玉，為我謝平津。自愧掃門士，誰為乞火人。詞臣陪羽獵，戰將騁騏驎。兩地差池恨，江汀醉送君。
初春雨中舟次和州橫江裴使君見迎李趙二秀才同來因書四韻兼寄江南許渾先輩
作者：杜牧（唐）

芳草渡頭微雨時，萬株楊柳拂波垂。蒲根水暖雁初浴，江南仲蔚多情調，悵望春陰幾首詩。
和州絕句
作者：杜牧（唐）

江湖醉渡十年春，牛渚山邊六問津。曆陽前事知何實，高位紛紛見陷人。
題烏江亭
作者：杜牧（唐）

勝敗兵家事不期，包羞忍恥是男兒。江東子弟多才俊，捲土重來未可知。
題橫江館
作者：杜牧（唐）

孫家兄弟晉龍驤，馳騁功名業帝王。至竟江山誰是主，苔磯空屬釣魚郎。
寄澧州張舍人笛
作者：杜牧（唐）

發勻肉好生春嶺，截玉鑽星寄使君。檀的染時痕半月，遙想紫泥封詔罷，夜深應隔禁牆聞。
寄揚州韓綽判官
作者：杜牧（唐）

青山隱隱水迢迢，秋盡江南草木凋。二十四橋明月夜，玉人何處教吹簫。
送李群玉赴舉
作者：杜牧（唐）

故人別來面如雪，一榻拂雲秋影中。玉白花紅三百首，五陵誰唱與春風。
送薛種遊湖南
作者：杜牧（唐）

賈傅松醪酒，秋來美更香。憐君片雲思，一去繞瀟湘。
題壽安縣甘棠館禦溝
作者：杜牧（唐）

一渠東注芳華苑，苑鎖池塘百歲空。水殿半傾蟾口澀，為誰流下蓼花中。
汴河懷古
作者：杜牧（唐）

錦纜龍舟隋煬帝，平臺複道漢梁王。遊人閑起前朝念，折柳孤吟斷殺腸。
汴河阻凍
作者：杜牧（唐）

千里長河初凍時，玉珂瑤佩響參差。浮生卻似冰底水，日夜東流人不知。
酬張祜處士見寄長句四韻
作者：杜牧（唐）

七子論詩誰似公，曹劉須在指揮中。薦衡昔日知文舉，可憐故國三千里，虛唱歌詞滿六宮。
寄宣州鄭諫議
作者：杜牧（唐）

大夫官重醉江東，瀟灑名儒振古風。文石陛前辭聖主。碧雲天外作冥鴻。五言甯謝顏光祿，百歲須齊衛武公。再拜宜同丈人行，過庭交分有無同。
題元處士高亭
作者：杜牧（唐）

水接西江天外聲，小齋松影拂雲平。何人教我吹長笛，與倚春風弄月明。
鄭瓘協律
作者：杜牧（唐）

廣文遺韻留樗散，雞犬圖書共一船。自說江湖不歸事，阻風中酒過年年。
和野人殷潛之題籌筆驛十四韻
作者：杜牧（唐）

三吳裂婺女，九錫獄孤兒。霸主業未半，本朝心是誰。永安宮受詔，籌筆驛沉思。畫地乾坤在，濡毫勝負知。艱難同草創，得失計毫釐。寂默經千慮，分明渾一期。川流縈智思，山聳助扶持。慷慨匡時略，從容問罪師。褒中秋鼓角，渭曲晚旌旗。仗義懸無敵，鳴攻故有辭。若非天奪去，豈複慮能支。子夜星才落，鴻毛鼎便移。郵亭世自換，白日事長垂。何處躬耕者，猶題殄瘁詩。
重題絕句一首
作者：杜牧（唐）

郵亭寄人世，人世寄郵亭。何如自籌度，鴻路有冥冥。
送陸洿郎中棄官東歸
作者：杜牧（唐）

少微星動照春雲，魏闕衡門路自分。倏去忽來應有意，世間塵土謾疑君。
寄瑉笛與宇文舍人
作者：杜牧（唐）

調高銀字聲還側，物比柯亭韻校奇。寄與玉人天上去，桓將軍見不教吹。
寄內兄和州崔員外十二韻
作者：杜牧（唐）

曆陽崔太守，何日不含情。恩義同鐘李，塤篪實弟兄。光塵能混合，擘畫最分明。臺閣仁賢譽，閨門孝友聲。西方像教毀，南海繡衣行。金橐寧回顧，珠簟肯一棖。只宜裁密詔，何自取專城。進退無非道，徊翔必有名。好風初婉軟，離思苦縈盈。金馬舊遊貴，桐廬春水生。雨侵寒牖夢，梅引凍醪傾。共祝中興主，高歌唱太平。
遣興
作者：杜牧（唐）

鏡弄白髭須，如何作老夫。浮生長勿勿，兒小且嗚嗚。忍過事堪喜，泰來憂勝無。治平心徑熟，不遣有窮途。
早秋
作者：杜牧（唐）

疏雨洗空曠，秋標驚意新。大熱去酷吏，清風來故人。尊酒酌未酌，晚花嚬不嚬。銖秤與縷雪，誰覺老陳陳。
秋思
作者：杜牧（唐）

熱去解鉗釱，飄蕭秋半時。微雨池塘見，好風襟袖知。發短梳未足，枕涼閑且欹。平生分過此，何事不參差。
途中一絕
作者：杜牧（唐）

鏡中絲發悲來慣，衣上塵痕拂漸難。惆悵江湖釣竿手，卻遮西日向長安。
春盡途中
作者：杜牧（唐）

田園不事來遊宦，故國誰教爾別離。獨倚關亭還把酒，一年春盡送春詩。
題村舍
作者：杜牧（唐）

三樹稚桑春未到，扶床乳女午啼饑。潛銷暗鑠歸何處，萬指侯家自不知。
代人寄遠六言二首
作者：杜牧（唐）

河橋酒旆風軟，候館梅花雪嬌。宛陵樓上瞪目，我郎何處情饒。繡領任垂蓬髻，丁香閑結春梢。剩肯新年歸否，江南綠草迢迢。
閨情
作者：杜牧（唐）

娟娟卻月眉，新鬢學鴉飛。暗砌勻檀粉，晴窗畫夾衣。袖紅垂寂寞，眉黛斂衣稀。還向長陵去，今宵歸不歸。
舊遊
作者：杜牧（唐）

閑吟芍藥詩，惆望久嚬眉。盼眄回眸遠，纖衫整髻遲。重尋春晝夢，笑把淺花枝。小市長陵住，非郎誰得知。
寄遠
作者：杜牧（唐）

隻影隨驚雁，單棲鎖畫籠。向春羅袖薄，誰念舞臺風。
簾
作者：杜牧（唐）

徒雲逢剪削，豈謂見偏裝。鳳節輕雕日，鸞花薄飾香。問屏何屈曲，憐帳解周防。下漬金階露，斜分碧瓦霜。沉沉伴春夢，寂寂侍華堂。誰見昭陽殿，真珠十二行。
寄題甘露寺北軒
作者：杜牧（唐）

曾向蓬萊宮裡行，北軒闌檻最留情。孤高堪弄桓伊笛，他年會著荷衣去，不向山僧說姓名。
題青雲館
作者：杜牧（唐）

虯蟠千仞劇羊腸，天府由來百二強。四皓有芝輕漢祖，深處會容高尚者，水苗三頃百株桑。
正初奉酬歙州刺史邢群
作者：杜牧（唐）

翠巖千尺倚溪斜，曾得嚴光作釣家。越嶂遠分丁字水，一壑風煙陽羨裡，解龜休去路非賒。
江上偶見絕句
作者：杜牧（唐）

楚江寒食橘花時，野渡臨風駐彩旗。草色連雲人去住，水紋如縠燕差池。
題木蘭廟
作者：杜牧（唐）

彎弓徵戰作男兒，夢裡曾經與畫眉。幾度思歸還把酒，拂雲堆上祝明妃。
入商山
作者：杜牧（唐）

早入商山百里雲，藍溪橋下水聲分。流水舊聲人舊耳，此回嗚咽不堪聞。
偶題
作者：杜牧（唐）

甘羅昔作秦丞相，子政曾為漢輦郎。千載更逢王侍讀，當時還道有文章。
送盧秀才一絕
作者：杜牧（唐）

春瀨與煙遠，送君孤棹開。潺湲如不改，愁更釣魚來。
醉題
作者：杜牧（唐）

金鑷洗霜鬢，銀觥敵露桃。醉頭扶不起，三丈日還高。
題商山四皓廟一絕
作者：杜牧（唐）

呂氏強梁嗣子柔，我於天性豈恩讎。南軍不袒左邊袖，四老安劉是滅劉。
送隱者一絕
作者：杜牧（唐）

無媒徑路草蕭蕭，自古雲林遠市朝。公道世間唯白髮，貴人頭上不曾饒。
題張處士山莊一絕
作者：杜牧（唐）

好鳥疑敲磬，風蟬認軋箏。修篁與嘉樹，偏倚半巖生。
有懷重送斛斯判官
作者：杜牧（唐）

蒼蒼煙月滿川亭，我有勞歌一為聽。將取離魂隨白騎，三臺星裡拜文星。
贈別二首
作者：杜牧（唐）

娉娉褭褭十三餘，豆蔻梢頭二月初。春風十裡揚州路，捲上珠簾總不如。多情卻似總無情，唯覺尊前笑不成。蠟燭有心還惜別，替人垂淚到天明。
寄遠
作者：杜牧（唐）

前山極遠碧雲合，清夜一聲白雪微。欲寄相思千里月，溪邊殘照雨霏霏。
少年行
作者：杜牧（唐）

官為駿馬監，職帥羽林兒。兩綬藏不見，落花何處期。獵敲白玉鐙，怒袖紫金錘。田竇長留醉，蘇辛曲讓岐。豪持出塞節，笑別遠山眉。捷報雲臺賀，公卿拜夀卮。
盆池
作者：杜牧（唐）

鑿破蒼苔地，偷他一片天。白雲生鏡裡，明月落階前。
有寄
作者：杜牧（唐）

雲闊煙深樹，江澄水浴秋。美人何處在，明月萬山頭。
人日代客子
作者：陸龜蒙（唐）

人日兼春日，長懷複短懷。遙知雙彩勝，並在一金釵。
築城詞二首
作者：陸龜蒙（唐）

城上一培土，手中千萬杵。築城畏不堅，堅城在何處。莫歎將軍逼，將軍要卻敵。城高功亦高，爾命何勞惜。
古意
作者：陸龜蒙（唐）

君心莫淡薄，妾意正棲託。願得雙車輪，一夜生四角。
春曉
作者：陸龜蒙（唐）

春庭曉景別，清露花邐迤。黃蜂一過慵，夜夜棲香蕊。
雜興
作者：陸龜蒙（唐）

桃李傍簷楹，無人賞春華。時情重不見，卻憶菖蒲花。
雁
作者：陸龜蒙（唐）

南北路何長，中間萬弋張。不知煙霧裡，幾隻到衡陽。
寄遠
作者：陸龜蒙（唐）

鬢亂羞雲卷，眉空羨月生。中原猶將將，何日重卿卿。
庭前
作者：陸龜蒙（唐）

合歡能解恚，萱草信忘憂。盡向庭前種，萋萋特地愁。
洞房怨
作者：陸龜蒙（唐）

玉鍤朝扶鬢，金梯晚下臺。春衫將別淚，一夜兩難裁。
江行
作者：陸龜蒙（唐）

酒旗菰葉外，樓影浪花中。醉帆張數幅，唯待鯉魚風。
巫峽
作者：陸龜蒙（唐）

巫峽七百里，巫山十二重。年年自雲雨，環佩竟誰逢。
歸路
作者：陸龜蒙（唐）

漸入新豐路，衰紅映小橋。渾如七年病，初得一丸銷。
南塘曲
作者：陸龜蒙（唐）

妾住東湖下，郎居南浦邊。閑臨煙水望，認得采菱船。
黃金二首
作者：陸龜蒙（唐）

自古黃金貴，猶沽駿與才。近來簪珥重，無可上高臺。平分從滿篋，醉擲任成堆。恰莫持千萬，明明買禍胎。
夕陽
作者：陸龜蒙（唐）

渡口和帆落，城邊帶角收。如何茂陵客，江上倚危樓。
殘雪
作者：陸龜蒙（唐）

桂冷微停素，峰幹不遍嵐。何溪背林處，猶覆定僧庵。
古態
作者：陸龜蒙（唐）

古態日漸薄，新妝心更勞。城中皆一尺，非妾髻鬟高。
大堤
作者：陸龜蒙（唐）

大堤春日暮，驄馬解鏤衢。請君留上客，容妾薦雕胡。
金陵道
作者：陸龜蒙（唐）

北雁行行直，東流澹澹春。當時六朝客，還道帝鄉人。
離騷
作者：陸龜蒙（唐）

天問複招魂，無因徹帝閽。豈知千麗句，不敵一讒言。
對酒
作者：陸龜蒙（唐）

後代稱歡伯，前賢號聖人。且須謀日富，不要道家貧。
寄南嶽客乞靈蕪香
作者：陸龜蒙（唐）

聞說融峰下，靈香似反魂。春來正堪採，試為劚雲根。
山陽燕中郊樂錄
作者：陸龜蒙（唐）

淮上能無雨，回頭總是情。蒲帆渾未織，爭得一歡成。
偶作
作者：陸龜蒙（唐）

雙眉初出繭，兩鬢正藏鴉。自有王昌在，何勞近宋家。
有示
作者：陸龜蒙（唐）

相對莫辭貧，蓬蒿任塞門。無情是金玉，不報主人恩。
秋思三首
作者：陸龜蒙（唐）

桐露珪初落，蘭風佩欲衰。不知能賦客，何似枉刀兒。誰在嫖姚幕，能教霹靂車。至今思禿尾，無以代寒菹。未得同齏杵，何時減藥囊。莫言天帝醉，秦暴不靈長。
早春
作者：陸龜蒙（唐）

雨冷唯添暑，煙初不著春。數枝花纇小，愁殺扈芳人。
懷仙三首
作者：陸龜蒙（唐）

聞道陽都女，連娟耳細長。自非黃犢客，不得到雲房。但服鐶剛子，兼吟曲素詞。須知臣漢客，還見布龍兒。神燭光華麗，靈祛羽翼生。已傳餐玉粒，猶自買雲英。
芙蓉
作者：陸龜蒙（唐）

閑吟鮑照賦，更起屈平愁。莫引西風動，紅衣不耐秋。
春思
作者：陸龜蒙（唐）

怨鶯新語澀，雙蝶鬥飛高。作個名春恨，浮生百倍勞。
風人詩四首
作者：陸龜蒙（唐）

十萬全師出，遙知正憶君。一心如瑞麥，長作兩岐分。破檗供朝爨，須憐是苦辛。曉天窺落宿，誰識獨醒人。旦日思雙屨，明時願早諧。丹青傳四瀆，難寫是秋懷。聞道更新幟，多應發舊旗。征衣無伴搗，獨處自然悲。
樂府雜詠六首：雙吹管
作者：陸龜蒙（唐）

長短裁浮筠，參差作飛鳳。高樓微月夜，吹出江南弄。
樂府雜詠六首：東飛鳧
作者：陸龜蒙（唐）

裁得尺錦書，欲寄東飛鳧。脛短翅亦短，雌雄戀菰蒲。
樂府雜詠六首：花成子
作者：陸龜蒙（唐）

春風等君意，亦解欺桃李。寫得去時真，歸來不相似。
樂府雜詠六首：月成弦
作者：陸龜蒙（唐）

孤光照還沒，轉益傷離別。妾若是嫦娥，長圓不教缺。
樂府雜詠六首：孤燭怨
作者：陸龜蒙（唐）

前回邊使至，聞道交河戰。坐想鼓鞞聲，寸心攢百箭。
樂府雜詠六首：金吾子
作者：陸龜蒙（唐）

嫁得金吾子，常聞輕薄名。君心如不重，妾腰徒自輕。
子夜四時歌：春
作者：陸龜蒙（唐）

山連翠羽屏，草接煙華席。望盡南飛燕，佳人斷訊息。
子夜四時歌：夏
作者：陸龜蒙（唐）

蘭眼抬路斜，鶯唇映花老。金龍傾漏盡，玉井敲冰早。
子夜四時歌：秋
作者：陸龜蒙（唐）

涼漢清泬寥，衰林怨風雨。愁聽絡緯唱，似與羈魂語。
子夜四時歌：冬
作者：陸龜蒙（唐）

南雲走冷圭，北籟號空木。年年任霜霰，不減篔簹綠。
大子夜歌二首
作者：陸龜蒙（唐）

歌謠數百種，子夜最可憐。慷慨吐清音，明轉出天然。絲竹發歌響，假器揚清音。不知歌謠妙，聲勢出口心。
子夜警歌二首
作者：陸龜蒙（唐）

鏤碗傳綠酒，雕爐燻紫煙。誰知苦寒調，共作白雪弦。恃愛如欲進，含羞出不前。朱口發豔歌，玉指弄嬌弦。
子夜變歌三首
作者：陸龜蒙（唐）

人傳歡負情，我自未嘗見。三更開門去，始知子夜變。歲月如流邁，春盡秋已至。熒熒條上花，零落何乃駛。歲月如流邁，行已及素秋。蟋蟀吟堂前，惆悵使儂愁。
江南曲五首
作者：陸龜蒙（唐）

魚戲蓮葉間，參差隱葉扇。鵁鶄鸀鳿窺，瀲灩無因見。魚戲蓮葉東，初霞射紅尾。旁臨謝山側，恰值清風起。魚戲蓮葉西，盤盤舞波急。潛依曲岸涼，正直斜光入。魚戲蓮葉南，欹危舞煙疊。光搖越鳥巢，影亂吳娃楫。魚戲蓮葉北，澄陽動微漣。回看帝子渚，稍背鄂君船。
從張丞相遊南紀城獵，戲贈裴迪張參軍
作者：孟浩然（唐）

從禽非吾樂，不好雲夢田。歲暮登城望，偏令鄉思懸。公卿有幾幾，車騎何翩翩。世祿金張貴，官曹幕府賢。順時行殺氣，飛刃爭割鮮。十裡屆賓館，徵聲匝妓筵。高標回落日，平楚散芳煙。何意狂歌客，從公亦在旃。
登江中孤嶼，贈白雲先生王迥
作者：孟浩然（唐）

悠悠清江水，水落沙嶼出。回潭石下深，綠筱岸傍密。鮫人潛不見，漁父歌自逸。憶與君別時，泛舟如昨日。夕陽開返照，中坐興非一。南望鹿門山，歸來恨如失。
晚春臥病寄張八
作者：孟浩然（唐）

南陌春將晚，北窗猶臥病。林園久不遊，草木一何盛。狹逕花障迷，閒庭竹掃淨。翠羽戲蘭苕，赬鱗動荷柄。念我平生好，江鄉遠從政。雲山阻夢思，衾枕勞歌詠。歌詠複何為，同心恨別離。世途皆自媚，流俗寡相知。賈誼才空逸，安仁鬢欲絲。遙情每東注，奔晷複西馳。常恐填溝壑，無由振羽儀。窮通若有命，欲向論中推。
秋登蘭山寄張五
作者：孟浩然（唐）

北山白雲裡，隱者自怡悅。相望試登高，心飛逐鳥滅。愁因薄暮起，興是清秋發。時見歸村人，沙行渡頭歇。天邊樹若薺，江畔舟如月。何當載酒來，共醉重陽節。
入峽寄弟
作者：孟浩然（唐）

吾昔與爾輩，讀書常閉門。未嘗冒湍險，豈顧垂堂言。自此曆江湖，辛勤難具論。往來行旅弊，開鑿禹功存。壁立千峰峻，潈流萬壑奔。我來凡幾宿，無夕不聞猿。浦上搖歸戀，舟中失夢魂。淚沾明月峽，心斷鶺鴒原。離闊星難聚，秋深露已繁。因君下南楚，書此示鄉園。